নীলফামারী শহরের মিল চাতাল মালিক রকিবুল আলম চৌধুরী বলেন, কাটা মাড়াইয়ের সময়  বাজারে দাম না থাকায় ক্ষুদ্র, প্রান্তিক, বর্গাচাষি ও মধ্যবিত্ত কৃষকরা ধানের ন্যায্য দাম পায়নি। এতে ধান আবাদ করে তাদের লোকসান হয়েছে। দেরীতে সরকার চাল সংগ্রহের ঘোষনা দেয়ায় লাভবান হচ্ছে মজুদদার ও বড় কৃষকেরা। নীলফামারী জেলা সদরের রাফি অটো রাইচ মিল মালিক আতিকুল ইসলাম সরকার বলেন, মৌসুমের প্রথম থেকে সরকার ধান কেনার ঘোষনা দিলে অটো রাইচ মিল, মিল-চাতাল মালিকসহ ব্যবসায়ীরা ধান কেনা শুরু করতো।